Dominionen oppstod ved at Newfoundlandkolonien fikk utvidet selvstyre i 1907. Newfoundland hadde siden 1854 hatt egen statsminister og parlament, og med statusen som dominion fikk området muligheten til å drive en delvis selvstendig utenrikspolitikk (slik som å inngå handelsavtaler med andre land) og til å ha sine egne militære styrker. Newfoundland deltok på alliert side både under første og andre verdenskrig.